จงบอกความหมายของคำต่อไปนี้: อิธะเจ
คำว่า อิธะเจ มีความหมายตามชนิดของคำได้ดังต่อไปนี้
- คำนาม มีความหมายได้ว่า อิทธิเจ วิชาทางไสยศาสตร์ว่าด้วยการทำผงตามคัมภีร์อิธะเจ  ซึ่งเป็นหนึ่งในคัมภีร์หลักของระบบไสยศาสตร์ไทยโบราณ  อันประกอบด้วยคัมภีร์ปถมัง  อิธะเจ  ตรีนิสิงเห  และมหาราช ชื่อวิชาอิธะเจปรากฏในเสภาขุนช้างขุนแผนตอนพลายงามเรียนวิชา  เนื้อหาของวิชาอิธะเจคือการทำผงตามสูตรบาลีมูลกัจจายน์  ซึ่งเป็นระบบบาลีไวยากรณ์ใหญ่ที่ปัจจุบันได้ล้มเลิกไป  เมื่อทำตามสูตรสนธิโดยอ้างสูตรตามคัมภีร์บาลีไวยากรณ์จนสำเร็จเป็น  อิธเจตโสทฬฺหํคณฺหาหิถามสา  เป็นอันขาดตัวในสูตรสนธิ  ผงที่ได้จากการเขียนและลบอักขระตามคัมภีร์อิธะเจ  เรียกว่าผงอิธะเจ  เชื่อว่ามีอานุภาพทางเมตตามหานิยม  เป็นเสน่ห์โดยเฉพาะแก่สตรีเพศ